सएह देखियौ जे पुरुखक स्वभाव मे कोना अंतर आबि जाइत छै ! कहाँदन ओकरा जाल मे जहिया सॅं फॅंसलै, पी कऽ बुत्त रहैत छै ! दीन-दुनियाँ सँ कोनो माने-मतलब नहि. आब ओकरा वएह बदलल दुनियाँ नीक लगैत छै ! हम तॅं मोनो नहि पड़ैत हैबै !
 खैर, हमरो जीवन तँ सएह भऽ गेल ! ठीके कतहु पढ़ने रहिऐ जे अहाँ जकरा सँ प्रेम करब, ओ तॅं नहियें भेटत, मुदा जे भेटत, तकरा सँ कहियो नहि प्रेम हैत !
 हमरा तँ तें खैर, दुख आ संघर्षे टा भेटल. मुदा संजय तँ एहि संसारे सँ कोनो मतलब नहि रखने अछि. नीके छै, हमरा जकाँ पीड़ा तँ नहि ने भोगैत अछि !
 सासुर मे रही. कतेक समयक बाद रामदाना बेचऽ बला आयल रहै. आवाज सुनलिऐ, आ कीनि कऽ मँगा लेलिऐ.
 आ से अंत मे बात तॅं हमरे रहल. मुदा ओहि झिकातीरी मे रुपैया दू टुकड़ी भऽ गेलै ! मुदा नेनपनक बुद्धि, से दुनू गोटे आधे-आधे रुपैया लेने ओतऽ पहुॅंचल रही. मुदा ओ नहि देलक.
 'प्रीतम बसे पहाड़ पर, मैं बसु यमुना तीर ।
 मोन भेल, ओकरा ध्यान सँ हटा लैत छिऐ ! अनेरो मोन जहिं-तहिं बौआय लगैए. फेर सोचलिऐ, हमरो तँ घर-परिवार भेल. आब हमहूॅं बच्चा तँ नहि रहलहुँ. फेर जाहि उम्रक अतीत, स्मरण मे अछि, ओ अतीत की फेर घुरि कऽ अओतै !
 फेर भेल, आब नानीये गाम रहल कहाॅं ! नानी रहय, ता धरि नानी गाम. मामा-मामीक राज मे जयबो करब कि नहि. मुदा फेर संजय ! आह, से जँ एहन कहियो संयोग बनितय जे एकबेर ओ गाम अबितय, आ हमहूँ रहितहुँ ! आ अनचोके भेंट भ' जैतय !
 जाह, ओहो प्रेम आखिर केहन प्रेम भेलै ! आकि ओहि मे नानीक अपन कोनो एकान्त पीड़ा तँ ने छलै नुकायल !
 आ दुर जो, हमहूँ की-कहाॅं सभ ने सोचऽ लगलिऐ ! मुदा ताही सभहक गुनि-धुनि मे लाइ सेहो खा गेलिऐ, आ स्वादो नहि बुझि सकलिऐ !
 हम उदास भऽ गेलहुँ.
 - 'हँ गे, ई तऽ अपने सभ के बच्चा के फोटो छौ ! ' ओ लिखलक.
 ( एक आम लड़कीक संघर्ष-कथा...)